
CONCLUZII: 


e Pentru simplificarea implementării poli- 
ticilor de dezvoltare regională, este 
necesară identificarea unităţilor adminis- 
trative limitrofe cu profiluri economico- 
sociale asemănătoare şi gruparea acestora 
în provincii istorice, bine individualizate în 
decursul timpului pe baza tradiţiilor, 
complementaritatilor economico-sociale şi 
a patrimoniului cultural şi spiritual 


comun. 


În procesul de extindere a UE, spre centrul si estul 
Europei, o parte componentă premergătoare în proiectul 
său de edificare o reprezintă armonizarea arealelor situate 
de-a lungul frontierelor prin adoptarea şi derularea 
proiectelor de cooperare transfrontalieră pe multiple 
planuri si într-o mare diversitate de forme. În acest cadru, 
s-a elaborat şi promovat sintagma „euroregiuni de coope- 
rare transfrontalieră”, care sugerează dorința statelor din 
fostul bloc comunist de a participa la acest proces 
caracteristic perioadei contemporane aflate sub spectrul 
integrării şi globalizării. 

În urmă cu 15-20 ani au existat o serie de accepte 
pentru această sintagmă şi o mulțime de încercări de 
definire a acestor structuri teritoriale de cooperare 
transfrontalieră. Dintr-o gamă largă de acceptiuni însuşite 
recent si pe baza aprofundării si insusirii mecanismelor de 
constituire şi funcționare a acestor tendințe de respectare 
a identității culturale şi de dezvoltare economică, în 


e Apreciem că (euro)regiunile care au ajuns 
la stadiul de spații mentale sunt cele mai 
viabile pentru a fi investite cu statut 
administrativ. 

e Teritoriul românesc este structurat în trei 

tipuri de spații mentale, corespunzătoare a 

trei nivele spațiale distincte: macro- 

teritorial (provinciile istorice), mezote- 
ritorial („tūrile“ istorice) şi microteritorial, 
asociat localităţii de origine a individului. 


Europa Centrală şi de Est, se pot fundamenta ştiinţific 
unele opţiuni de proiectare a euroregiunilor şi de 
cooperare regională transfrontalieră. 

Pornim de la ipoteza că în forma in care au fost 
gândite şi create euroregiunile de cooperare transfron- 
talieră, acestea nici nu sunt şi nici nu au ca obiectiv 
realizarea unor structuri de guvernare regională prin 
asocierea voluntară a diferitelor structuri naturale sau 
politic-administrative frontaliere. 

Această precizare a fost făcută pentru a ne fi mai uşor 
să percepem care sunt obiectivele şi perspectivele acestor 
structuri teritoriale şi ale cooperării regionale transfron- 
taliere, în procesul de extindere a Uniunii Europene şi de 
integrare a statelor care au aderat la UE. Totodată, prin 
aplicarea de soluții optime acceptate de toti partenerii, se 
urmăreşte eradicarea diferendelor  frontaliere prin 
încercarea de a transforma areale de divergență în areale 
de convergență. 

1. Standardizarea regională în Europa 


Europa naţiunilor, a statelor naționale, şi Europa 
regiunilor, ca entităţi autonome, constituite pe baze etnice, 
culturale si economice, reprezintă deci cele două 
alternative ale UE. Regiunile Europei au însă o geneză şi o 
consistență foarte diversificată. Cele 22 de regiuni 
franceze nu pot fi puse pe acelaşi nivel cu cele 16 landuri 
germane şi nici cu cele 12 provincii olandeze sau cu cele 
45 comitate engleze, din cauza disparitatilor care se 
accentuează şi mai mult la nivelele administrative 
inferioare. Unele regiuni reprezintă construcții artificiale, 
generate de rațiuni statistice sau legate de integrarea 
europeană, iar altele sunt moştenite şi au constituit entităţi 
teritoriale stabile pe parcursul a sute de ani. Suprafața 
unora se apropie de 100.000 kmp, iar altele nu depăşesc 
câteva sute de kilometri pătraţi, alcătuind practic teritoriul 
administrativ al unor oraşe (Bremen, Hamburg, Berlin sau 
Bruxelles). Între estul Angliei şi insulele sudice şi estice 
ale Greciei raportul de populație este de 20:1, iar între 
centrul spaniol şi landul Bremen din Germania, raportul de 
suprafaţă este de 532:1. lar dacă analiza este extinsă la 
întregul spaţiu european, se pun în evidenţă şi mai multe 
contraste. De aceea, încă din 1972 au fost stabilite câteva 
principii unitare privind politicile de dezvoltare regională 
pe întreg spaţiul CEE, iar în 1975 a fost creat Fondul 
European de Dezvoltare Regională (FEDER), primul 
instrument european pentru implementarea politicilor de 
dezvoltare regională şi înlăturarea dezechilibrelor terito- 
riale. O bază unitară de analiză a fenomenelor economice 
şi sociale de pe întreg spațiul CEE a fost creată abia în 
1989 prin elaborarea unui decupaj regional unic: 

Nomenclatorul unităților teritorial-statistice (NUTS). a 
fost conceput initial pe trei nivele ierarhice (NUTS 1 - 
nivel macroregional, echivalent nivelului federal; NUTS 2 
- nivel regional şi NUTS 3 - nivel departamental), la care 
s-a adăugat ulterior şi un nivel local (comunal) - NUTS 4 - 
prin acest instrument de lucru s-a realizat o corespondenţă 
între nivelele regionale din țările comunitare pe de o parte 
si dintre acestea şi decupajele administrative nationale pe 
de altă parte. Standardizarea a condus la evidenţierea a 
două categorii de regiuni." 

Ampla dezvoltare a fenomenului urban în Europa 
centrală şi de vest a reprezentat principalul element favo- 
rizator în structurarea regională, stimulând organizarea 
spaţială, favorizând agregarea în jurul lor a entităţilor 
politico-administrative ce stau la baza actualelor regiuni 
europene. Cu excepţia celor trei state cu structură federală 
(Germania, Austria şi Belgia), nivelul regional superior 
(NUTS 1) este alcătuit din construcţii artificiale create ca 
bază de raportare statistică, fără însă a avea o identitate şi 
o funcționalitate regională proprie.” Dimensiunea medie a 
unităților teritorial-statistice de nivel 1 este de 35.100 kmp 
şi de 5 milioane locuitori, diferită de standardele teoretice 


ce stau la baza decupajului acestora (suprafață în jur de 
50.000 kmp, populație în jur de 6 milioane locuitori). Un 
adevărat nivel regional apare abia pe treapta NUTS 2 care 
grupează structurile regionale de bază ale majorității 
statelor Uniunii Europene: Franța, Finlanda, Italia, Grecia, 
Irlanda, Olanda, Portugalia, Spania $i Suedia. 

Nu mărimea, ci funcționalitatea este criteriul de bază în 
individualizarea regiunilor europene, fie că este vorba de 
regiunile politico-administrative, cu personalitate istorică 
şi culturală sau de regiunile teritorial-statistice, născute din 
rațiuni economice. Suprafața nu este un criteriu definitoriu 
nici pentru rangul unităților teritorial-statistice: regiuni de 
nivel NUTS 1 sunt mai mici decât regiuni de nivel NUTS 
2 (din alte state), condiția fiind doar ca o unitate de rang 
superior să fie formată dintr-un număr întreg de unități de 
rang inferior.” 

Totuşi, în pofida acestui mozaic aparent eterogen la 
nivel comunitar, fiecare stat membru are unul sau chiar 
două (în cazul Franţei) eşaloane regionale reprezentative 
ce corespund diferitor nivele teritorial-statistice. 

În trei state reduse ca suprafață şi cu un grad mare de 
fragmentare administrativă la nivel superior (Olanda, 
Danemarca şi Luxemburg), organizarea unor nivele 
regionale de talie europeană este neviabilă datorită supra- 
feţei reduse a acestora (sub 4000 kmp). De aceea aceste 
trei state alcătuiesc ele însele, în Nomenclatorul Uniunii 
Europene, regiuni de nivel european. Tuturor acestora li se 
circumscrie nivelul statal, alcătuit din cele 27 state 
membre ale Uniunii Europene. Eterogenitatea sa este 
remarcabilă, fiind dată de caracteristicile acestora: dacă 
Franţa are o suprafaţă de peste 550.000 kmp, iar Germania 
atinge 82 milioane de locuitori, Luxemburgul abia depă- 
şeşte 2500 kmp şi 400.000 locuitori, rezultând diferențieri 
de 213:1 pentru suprafață şi 205:1 pentru populaţie. Dacă 
luăm în considerație şi Malta (316 kmp, 368.000 loc), 
aceste contraste se măresc rezultând un ecart de 1745:1 
pentru suprafață şi de 228:1 pentru populaţie. 


' Din prima categorie fac parte regiuni administrative sau politico- 
administrative, cu o identitate regională proprie, dată de 
fundamentul istoric şi de unitatea factorilor culturali, etnici, 
lingvistici, economici (landuri în Germania, regiuni şi departamente 
în Franţa, regiuni şi provincii în Italia şi Belgia, comunități 
autonome în Spania etc.); cea de-a doua este reprezentată de regiuni 
de raportare  teritorial-statistică, construcții artificiale, fara 
personalitate regională, funcție administrativă sau antecedente 
istorice, rezultate prin agregarea unităților administrativ-teritoriale 
de rang inferior existente (ZEAT în Franța, regieungsbezirk in 
Germania, landsdelen în Olanda, regiuni standard şi grupări de 
comitate în Regatul Unit, grupări de amter în Danemarca, grupări de 
regiuni de dezvoltare în Grecia, grupări de comunități autonome în 
Spania). 

? Dănuţ Radu Săgeată, op.cit., p. 16. 

* Ibidem. 

2. Reformele administrative din statele membre UE 
pentru accelerarea integrarii in aceasta 


Ungaria şi Polonia au trecut la sistemul regional (in 
anul 1990) de administraţie, iar unificarea sistemului 
administrativ german s-a făcut prin înlocuirea celor 15 
districte de planificare economică (,,bezirke”’) cu 6 landuri 
constituite pe baza regiunilor istorice tradiționale. Ten- 
dinta la nivel local este cea de fragmentare, prin reafir- 
marea identității unor comunități teritoriale desființate 
administrativ ca urmare a măsurilor de planificare terito- 
rială din anii 70 - '80 în vreme ce la nivelul superior 
tendința a fost inversă, de integrare prin formarea unui 
nivel administrativ regional grefat pe structurile departa- 
mentale preexistente. 

Cu o suprafaţă de peste un milion kmp şi cu peste 105 
milioane locuitori, statele fostului Bloc comunist 
candidate la integrarea în Uniunea Europeană prezintă o 
deosebită eterogenitate a modului de organizare a 
teritoriului. Există, totuşi, două situaţii diferite: 

1) State organizate după sistem departamental, în 
general cu suprafeţe reduse, de talia unor regiuni NUTS 1 
din Uniunea Europeană, ceea ce face inutilă trecerea lor la 
sistemul regional. Excepţie fac Bulgaria şi România, 
singurele state care au aderat în a doua fază de extindere a 
Uniunii (2007). Bulgaria prezintă un avantaj: cele 9 
macroregiuni în care este organizată au o suprafață medie 
de circa 13000 kmp, mult mai apropiată de cea a primului 
nivel regional european, față de judeţele româneşti a căror 
suprafaţă medie este de numai 5814,5 kmp. Remarcăm de 
asemenea că reforma administrativă bulgărească este cu 
mult mai recentă fata de cea din România (1988). 

2) State organizate după sistem regional, prin 
reforme administrative in general de dată recentă 
(Ungaria, Slovacia, Polonia), ca o masura de a-si conecta 
sistemele administrative cu cele ale tarilor din Uniunea 
Europeana. 

România este organizată departamental, cu un sistem 
administrativ ce datează, fără modificări majore, de peste 


35 de ani (unul dintre cele mai vechi), caracterizat printr-o 
mare fragmentare pe ambele paliere (judeţean şi comunal). 

În cadrul reformei administrative din Ungaria (1990) s- 
a creat un nivel administrativ superior, regional, grefat pe 
comitatele existente, în concordanță cu sistemele 
administrative din țările Uniunii Europene. Fiecare dintre 
cele 8 regiuni include 2-3 comitate, având o suprafață 
medie de aproximativ 13.300 kmp. 

La începutul secolului XX (1910) Ungaria era alcătuită 
din 70 comitate, dintre care doar 23 se aflau pe actualul 
său teritoriu. Celelalte comitate alcătuiau regiunile care au 
intrat, după primul război mondial, în componenţa statelor 
vecine: Transilvania (Erdély), Carpatia (Karpatalja), 
Slovacia (Felvidek), Banat (Bânât), Croaţia şi Slavonia 
(Horvat-Szlavonorszag). 

Prin reforma administrativa din Slovacia (1996) s-a 
realizat fragmentarea, prin mărirea numărului districtelor 
de la 38 la 79, în corelaţie cu cele cca. 3000 unități locale. 
Este un exemplu tipic de regionare de jos în sus, noile 
districte rezultând din dorința de autodeterminare a 
colectivitatilor locale. 

Deşi Slovacia poate constitui singură o regiune de 
nivel european, pentru a se evita o mare fragmentare la 
nivel superior, s-au organizat 7 unităţi de nivel regional, 
foarte diferite atât ca suprafață cât şi ca număr de unități 
administrative incluse. 

Criteriul principal de configurare a structurilor 
administrative, atât a celor de nivel regional, cât şi a celor 
de nivel departamental (districtele), nu a fost nici 
suprafaţa, nici funcționalitatea, ci potenţialul demografic. 

Reforma administrativă din Polonia (1999) a fost 
orientată în direcția reducerii numărului de voievodate, ca 
structuri administrative de nivel superior, de la 49 la 16, 
revenindu-se, cu unele excepții, la organizarea adminis- 
trativă existentă între 1950 şi 1975. 


3. Optimizarea organizării administrativ-teritoriale a României 


Pentru analiza structurilor administrative actuale, se 
departajează elementele de favorabilitate de cele restric- 
tive şi arealele omogene funcțional, care trebuie conso- 
lidate, de aspectele critice ce trebuie atenuate. În acest 
scop se va utiliza o metodologie adecvată şi anume analiza 
SWOT, ceea ce înseamnă Strengths - Weaknesses - 
Opportunities - Threats (Puncte Forte - Puncte Slabe - 
Oportunitati - Amenintari). Prin această metodă se des- 
compune intregul in elementele sale componente pozitive 
si negative, pentru elaborarea de scenarii de evoluție 
viitoare. SWOT asigura evaluarea, atat a mediului intern 
cât şi a celui extern, decupajului administrativ-teritorial 
actual. Astfel se pot evalua punctele tari, punctele slabe şi 
şansele sau amenințările, pentru a consolida elementele de 
favorabilitate şi a diminua riscul şi efectele amenințărilor. 


Analiza mediului intern (a factorilor interni) se face 
prin identificarea punctelor forte (stabilirea avantajelor şi a 
activităților care au succes) şi a elementelor slabe, a 
disfunctionalitatilor şi a activităților care trebuie evitate. 

Analiza mediului extern (a factorilor externi) cuprinde 
determinarea şanselor, adică a tendinţelor favorabile de 
evoluţie şi a direcției din care vin acestea şi a ame- 
nintarilor potenţiale ce pot face vulnerabile structurile 
administrativ-teritoriale existente. 

Cercetarea noastră se află în aria de interacțiune dintre 
funcția politico-administrativă a localităţilor şi organizarea 
spaţiului geografic, pentru care s-au selectat şi analizat 
principalele elemente relevante în raport cu scopul 
urmărit. În cadrul analizei mediului intern se începe cu 
analiza punctelor forte. 

Organizarea administrativ-teritorială din anul 1968 a 
corectat unele puncte slabe existente în relațiile dintre 
localități, preconizând proiectarea unor sisteme de 
localități de nivel departamental de mai mică extindere, 
bazate pe rolul de centru coordonator al resedintei de 
judeţ. 

Prin mărirea numărului de unități administrative de tip 
judeţ, organizarea administrativă implementată in 1968 
revenea, cu unele modificări la judeţele interbelice, care s- 
au dovedit viabile, conform tradițiilor şi specificului 
sistemului administrativ românesc. 

Micşorarea numărului de unități administrative prin 
trecerea de la sistemul regional la cel departamental avea 
ca argument reducerea birocrației. 

Organizarea pe judeţe din 1968 a corectat principalele 
neajunsuri ale vechilor judeţe interbelice, prin echilibrarea 
din punct de vedere al formei, cât şi al suprafeţei şi 
populației. La configurarea actualelor judeţe s-a luat în 
considerare totodată şi complementaritatea indusă de 
potenţialul diferențiat al formelor de relief. 

Ca puncte slabe s-a avut în vedere în primul rând faptul 
că reducerea numărului de judeţe în raport de sistemul 
administrativ interbelic a determinat un recul economico- 
social al oraşelor foste reşedinţe de judeţ, care nu au mai 
primit acest statut, ceea ce s-a concretizat prin micşorarea 
ariei lor de polarizare în favoarea resedintelor de județ, 
dezvoltate adesea hipertrofic. În ceea ce priveşte aspectul 
administrativ, situația s-a corectat prin acordarea statutului 
de „municipiu” unor oraşe neresedinta de judeţ. 

Schimbarea statutului administrativ al acelor oraşe a 
determinat schimbări ale relațiilor inter-urbane prin trans- 
formarea relațiilor de subordonare în cele de competiție 
sau prin accentuarea relațiilor de subordonare. 

Prin dezvoltarea hipertrofica a noilor reședințe de judeţ 
datorită atragerii de investiții masive în industrie s-au 
declanşat fluxuri migratorii din mediul rural, cu consecinţe 


negative atât asupra patrimoniului rural cât şi asupra 
integrării acestora în mediul urban. 

Analiza mediului extern începe, evident, cu analiza 
oportunităţilor şi apoi cu cea a amenințărilor . 

Prin noile structuri teritoriale constituite, s-au creat 
premisele dezvoltării sistemului de localități prin trecerea 
în categoria oraşelor a 49 de comune mari, centre 
polarizatoare de nivel local, ceea ce a fost o oportunitate. 
Creşterea ponderii populației urbane s-a considerat a fi un 
indicator al creşterii nivelului de trai şi s-au creat sisteme 
urbane proprii la nivelul fiecărui judeţ. Trecerea de la 
regiuni la departamente, argumentată prin necesitatea 
descentralizării şi a reducerii birocrației s-a circumscris 
sistemelor administrative din majoritatea statelor din fostul 
CAER, asigurând o interoperabilitate a acestora. 

Ca amenințări, menținerea unei organizări adminis- 
trative realizată pe baza situației economico-sociale din 
1968 este neviabilă, fiind necesară corectarea sa în funcție 
de evoluţiile actuale. În plus, situaţia administrativ- 
teritorială actuală se caracterizează printr-o mare fragmen- 
tare atât la nivel departamental (39 judeţe în 1968, 41 în 
prezent), tendința fiind de accentuare a acesteia prin 
revenirea la unele structuri administrative interbelice în 
dezacord cu tendința generală manifestată pe plan 
european, de constituire a unor unități administrative 
puternice, de nivel regional, capabile de a fi investite cu o 
veritabilă autonomie locală. Rezultă necesitatea trecerii la 
un sistem administrativ de tip regional, prin constituirea la 
nivelul superior al ierarhiei administrative, a unor structuri 
macroteritoriale, de nivel regional (NUTS 2), constituite 
pe baza centrelor de polarizare cu funcții regionale 
(metropole regionale). Constituirea celor opt regiuni de 
dezvoltare pe baza asocierii dintre judeţe reprezintă o 
încercare viabilă (reuşită) de rezolvare a acestei situaţii, 
care poate sta la baza unei cooperări (euro)regionale 
transfrontaliere optime. 


PROPUNERE: 


e Prin prezenta lucrare se optează pentru organizarea administrativ — teritorială a 
României după un sistem regional, pornit de la provinciile istorice, ce corespund unor spaţii 
mentale puternic conturate, cu relaţii funcționale (infrastructură şi sisteme de interacțiune 
umană) bine individualizate, al căror rol ar trebui amplificat. Nivelul mediu ar urma Să fie 
reprezentat de cel departamental (judeţean), rolul regiunilor de dezvoltare rămânând doar 
teritorial-statistic, nu şi administrativ, ci acela de a stabili relaţii în cadrul unor euroregiuni. 

